"В навечерието сме на откриване на съвместна изложба с Държавния исторически музей на Русия в Москва по повод 140 години от Освобождението на България, тази година отбелязваме и 110 от създаването на първата мемориална структура в Следосвобожденска България - Военноисторически музеи - Плевен, както и 40 години от построяване на Панорама „Плевенска епопея”. Трябва всички много сериозно да се замислим какво правим в Плевен за паметниците на историята, на културата. Иска ми се да мисля само, че вандалите са имали намерение да предадат откършеното парче бронз за метални отпадъци, а не да провокират. Посегателството на паметник, свързан с историята и на друга страна, е непростима игра с огъня, защото може да доведе до утежняване на междудържавни отношения”, подчерта г-н Спартански.